बंगाल में दुर्गापूजा अब पहले की तरह चार दिनों का त्योहार नहीं रही। अब तो कुछ बड़े पंडालों में दस दिनों तक लोगों का तांता लगा रहता है। आलम यह है कि इस बार नवरात्र शुरू होने के साथ ही पंडालों में रेकॉर्ड तोड़ भीड़ उमड़ने लगी है। महानगर की दो सौ प्रमुख आयोजन समितियों के संगठन फोरम फार दुर्गापूजा के मुताबिक महानगर और आसपास होने वाली पूजा पर इस दफा खर्च का आंकड़ा सवा सौ करोड़ पार कर गया है। महानगर के पूर्वी छोर पर स्थित साल्टलेक के एक पूजा पंडाल में अबकी दर्शकों को चीन की झलक देखने को मिल रही है। आयोजकों ने वहां यूनान की थीम पर पंडाल तैयार किया है। कोलकाता में चीन के कौंसुल जनरल मा झान्वू कहते हैं कि इस पूजा पंडाल में दोनों देशों की संस्कृति व परंपरा का घालमेल देखने को मिल रहा है।